A4-0161/98

Ehdotus neuvoston direktiiviksi ilmassa olevien rikkidioksidin, typen oksidien, hiukkasten ja lyijyn pitoisuuksien raja-arvoista (KOM(97)0500 - C4-0662/97 - 97/0266(SYN))

Ehdotus hyväksyttiin seuraavin tarkistuksin:

(Tarkistus 1)

Johdanto-osan 6 a kappale (uusi)

>Alkuperäinen teksti>

>EP:n äänestyksessä hyväksytty teksti>

helpottaakseen direktiivin uudelleenarviointia vuonna 2003 komission ja jäsenvaltioiden on kannustettava ja tuettava viidennen ympäristöä koskevan toimintaohjelman ja muiden tutkimusohjelmien yhteydessä tehtävää tutkimusta tässä direktiivissä tarkoitettujen saasteiden eli rikkidioksidin, typen oksidien, hiukkasten ja lyijyn vaikutuksista,

(Tarkistus 2)

Johdanto-osan 8 kappale

>Alkuperäinen teksti>

standardoidut täsmälliset mittausmenetelmät ovat tärkeä tekijä ilman laadun arvioinnissa,

>EP:n äänestyksessä hyväksytty teksti>

standardoidut täsmälliset mittausmenetelmät ovat tärkeä tekijä ilman laadun arvioinnissa,

ja laadun arvioimiseksi on mittauksia tehtävä myös turistikohteissa vilkkaimpina sesonkiaikoina,

(Tarkistus 3)

3 artiklan 1 kohdan ensimmäinen alakohta

>Alkuperäinen teksti>

1. Jäsenvaltioiden on toteutettava tarvittavat toimenpiteet, jotta ilman rikkidioksidipitoisuudet 7 artiklan mukaisesti arvioituina eivät ylitä liitteessä I olevassa I jaksossa annettuja raja-arvoja liitteessä asetetuista määräajoista alkaen.

>EP:n äänestyksessä hyväksytty teksti>

1.

Jäsenvaltioiden on toteutettava mahdollisimman pian ja viimeistään liitteessä I asetettuihin määräaikoihin mennessä tarvittavat toimenpiteet, jotta ilman rikkidioksidipitoisuudet 7 artiklan mukaisesti arvioituina eivät ylitä liitteessä I olevassa I jaksossa annettuja raja-arvoja.

(Tarkistus 4)

3 artiklan 3 kohta

>Alkuperäinen teksti>

3. Jäsenvaltioiden on kirjattava tietoja rikkidioksidipitoisuuksista, joiden mittauksessa käytetty keskiarvon laskenta-aika on 10 minuuttia, mitattuina niiltä mittausasemilta, joilla tuntipitoisuudet mitataan. Jäsenvaltioiden on ilmoitettava komissiolle kalenterivuoden aikana mitattujen 10 minuutin pitoisuuksien 98- ja 99-persentiilit samalla kun ne toimittavat tiedot tuntipitoisuuksista.

>EP:n äänestyksessä hyväksytty teksti>

3.

Jäsenvaltioiden on 31 päivään joulukuuta 2003 saakka kirjattava tietoja rikkidioksidipitoisuuksista, joiden mittauksessa käytetty keskiarvon laskenta-aika on 10 minuuttia, mitattuina niiltä jäsenvaltioiden valitsemilta mittausasemilta, jotka edustavat ilman laatua lähteiden läheisyydessä olevilla asutuilla alueilla. Jäsenvaltioiden on ilmoitettava komissiolle niiden 10 minuutin pitoisuuksien lukumäärä, jotka ylittävät 500 ìg/m3 kalenterivuoden aikana, ja päivien lukumäärä, jolloin ylityksiä on ilmennyt kalenterivuoden aikana, sekä kirjattu enimmäispitoisuus samalla kun ne toimittavat tiedot tuntipitoisuuksista.

(Tarkistus 5)

4 artikla

>Alkuperäinen teksti>

Jäsenvaltioiden on toteutettava tarvittavat toimenpiteet varmistaakseen, että ilman typpidioksidipitoisuudet 7 artiklan mukaisesti arvioituina eivät ylitä typpidioksidille ja typpioksidille liitteessä II olevassa I jaksossa asetettuja raja-arvoja liitteessä määritetyistä määräajoista alkaen.

>EP:n äänestyksessä hyväksytty teksti>

1. Jäsenvaltioiden on toteutettava mahdollisimman pian ja viimeistään liitteessä II asetettuihin määräaikoihin mennessä tarvittavat toimenpiteet varmistaakseen, että ilman typpidioksidipitoisuudet 7 artiklan mukaisesti arvioituina eivät ylitä typpidioksidille ja typpioksidille liitteessä II olevassa I jaksossa asetettuja raja-arvoja.

>Alkuperäinen teksti>

Liitteessä II olevassa I jaksossa asetettuja ylitysmarginaaleja sovelletaan direktiivin 96/62/EY 8 artiklan mukaisesti.

>EP:n äänestyksessä hyväksytty teksti>

Liitteessä II olevassa I jaksossa asetettuja ylitysmarginaaleja sovelletaan direktiivin 96/62/EY 8 artiklan mukaisesti.

>Alkuperäinen teksti>

>EP:n äänestyksessä hyväksytty teksti>

2. Ilman typpidioksidin pitoisuuksien varoituskynnys määritetään liitteessä II olevassa I a jaksossa. Tiedot, jotka annetaan väestölle direktiivin 96/62/EY 10 artiklan mukaisesti, sisältävät vähintään liitteessä II olevan I b jakson luettelon kohdat.

(Tarkistus 6)

5 artiklan 1 kohdan ensimmäinen alakohta

>Alkuperäinen teksti>

1. Jäsenvaltioiden on toteutettava kaikki tarvittavat toimenpiteet varmistaakseen, että ilman PM10-hiukkaspitoisuudet 7 artiklan mukaisesti arvioituina ovat liitteessä III olevassa I osassa annettujen raja-arvojen mukaiset liitteessä asetetuista määräajoista alkaen.

>EP:n äänestyksessä hyväksytty teksti>

1.

Jäsenvaltioiden on toteutettava mahdollisimman pian ja viimeistään liitteessä III asetettuihin määräaikoihin mennessä kaikki tarvittavat toimenpiteet varmistaakseen, että ilman PM10-hiukkaspitoisuudet 7 artiklan mukaisesti arvioituina ovat liitteessä III olevassa I osassa annettujen raja-arvojen mukaiset.

(Tarkistus 7)

5 artiklan 4 a kohta (uusi)

>Alkuperäinen teksti>

>EP:n äänestyksessä hyväksytty teksti>

4a.

Ilman PM10-pitoisuuksien varoituskynnys määritetään liitteessä III olevassa I a jaksossa. Tiedot, jotka annetaan väestölle direktiivin 96/62/EY 10 artiklan mukaisesti, sisältävät vähintään liitteessä III olevan I b jakson luettelon kohdat.

(Tarkistus 8)

6 artiklan toinen a alakohta (uusi)

>Alkuperäinen teksti>

>EP:n äänestyksessä hyväksytty teksti>

Jäsenvaltiot voivat poikkeuksellisesti nimetä ne alueet tai taajamat, joilla lyijyn raja-arvoa ei voida saavuttaa 1 päivään tammikuuta 2005 mennessä teollisuuden prosesseista johtuvien ilman lyijypitoisuuksien seurauksena. Jäsenvaltioiden on lähetettävä komissiolle alustava luettelo kyseisistä alueista tai taajamista sekä tietoja niillä sijaitsevista lyijyn lähteistä kahden vuoden kuluessa tämän direktiivin voimaantulosta. Jäsenvaltioiden on laadittava tällaisia alueita ja taajamia koskevia suunnitelmia ja ohjelmia direktiivin 96/62/EY 8 artiklan 3 kohdan mukaisesti saavuttaakseen vuotuiseksi pitoisuuden keskiarvoksi 1,0 ìg/m3 1 päivään tammikuuta 2005 mennessä ja saavuttaakseen tämän jälkeen liitteessä IV asetetun raja-arvon mahdollisimman pian ja ehdottomasti viimeistään 1 päivänä tammikuuta 2010. Näistä suunnitelmista ja ohjelmista on käytävä selkeästi ilmi arvio alueesta, jonka saastepitoisuudet ylittävät liitteen IV raja-arvot, sekä arvio näille saastetasoille altistuvasta väestönosasta. Suunnitelmilla ja ohjelmilla on pyrittävä vähentämään väestön altistumista mahdollisimman pian.

(Tarkistus 9)

7 artiklan 6 kohta

>Alkuperäinen teksti>

6. Muutoksista, joita tarvitaan tämän artiklan sekä liitteiden V - IX mukauttamiseksi tieteen ja tekniikan kehitykseen, päätetään direktiivin 96/62/EY 12 artiklassa säädettyä menettelyä noudattaen.

>EP:n äänestyksessä hyväksytty teksti>

6.

Muutoksista, joita tarvitaan tämän artiklan sekä liitteiden V, VIII ja IX mukauttamiseksi tieteen ja tekniikan kehitykseen, päätetään direktiivin 96/62/EY 12 artiklassa säädettyä menettelyä noudattaen.

(Tarkistus 10)

8 artiklan 1 kohdan ensimmäinen alakohta

>Alkuperäinen teksti>

1. Jäsenvaltioiden on toteutettava aiheelliset toimenpiteet ilmassa olevia rikkidioksidin, typen oksidien, hiukkasten ja lyijyn pitoisuuksia koskevaa ajankohtaista tietojen antamista väestölle esimerkiksi radio- ja televisiolähetysten, lehdistön, ilmoitustaulujen tai tietoverkkopalvelujen välityksellä sekä tiedottamalla asiaankuuluville järjestöille, kuten ympäristöjärjestöille, kuluttajajärjestöille ja vastustuskyvyltään muita heikompia väestönosia edustaville järjestöille sekä muille asiaankuuluville terveydenhuollon elimille. Luettelo niistä järjestöistä, joille tietoja jaetaan, on lähetettävä komissiolle yhdessä direktiivin 96/62/EY 11 artiklassa tarkoitettujen tietojen kanssa.

>EP:n äänestyksessä hyväksytty teksti>

1.

Jäsenvaltioiden on toteutettava aiheelliset toimenpiteet ilmassa olevia rikkidioksidin, typen oksidien, hiukkasten ja lyijyn pitoisuuksia koskevaa ajankohtaista tietojen antamista väestölle esimerkiksi radio- ja televisiolähetysten, lehdistön, ilmoitustaulujen tai tietoverkkopalvelujen välityksellä tai toimittamalla vastaavat tiedot teksti-tv:n, Internetin tai puhelimen välityksellä tai telekopiona asiaankuuluville järjestöille, kuten ympäristöjärjestöille, kuluttajajärjestöille ja vastustuskyvyltään muita heikompia väestönosia edustaville järjestöille sekä muille asiaankuuluville terveydenhuollon elimille. Tiedot ilmassa olevista rikkidioksidin, typen oksidien ja hiukkasten pitoisuuksista on päivitettävä tunnin välein. Tiedot ilmassa olevista lyijyn pitoisuuksista on päivitettävä kolmen kuukauden välein. Luettelo kyseisistä järjestöistä on lähetettävä komissiolle yhdessä direktiivin 96/62/EY 11 artiklassa tarkoitettujen tietojen kanssa. Näistä tiedoista on käytävä ilmi, alittaako vai ylittääkö saastuminen I - IV liitteiden mukaiset raja-arvot ja kynnysarvot vai onko se niiden mukaista.

(Tarkistus 11)

8 artiklan 2 kohta

>Alkuperäinen teksti>

2. Liitteessä X olevassa V osassa tarkoitettuja väestötiedotusindikaattoreita on sovellettava 5 artiklan 4 kohtaa sovellettaessa.

>EP:n äänestyksessä hyväksytty teksti>

Poistetaan.

(Tarkistus 12)

8 artiklan 3 a kohta (uusi)

>Alkuperäinen teksti>

>EP:n äänestyksessä hyväksytty teksti>

3a. Kaikkien tietojen, jotka annetaan väestölle ja kaikille 8 artiklan 1 ja 3 kohdassa mainituille järjestöille tämän artiklan mukaisesti, sekä tietojen, jotka annetaan väestölle direktiivin 96/62/EY 10 artiklan mukaisesti, on oltava selkeitä, ymmärrettäviä ja tarkoituksenmukaisia.

(Tarkistus 13)

9 a artikla (uusi)

>Alkuperäinen teksti>

>EP:n äänestyksessä hyväksytty teksti>

9 a artikla

Muu tutkimustoiminta

Direktiivin tavoitteiden saavuttamiseksi komissio ja jäsenvaltiot edistävät ja tukevat seuraavaa:

>Alkuperäinen teksti>

>EP:n äänestyksessä hyväksytty teksti>

- tutkimus rikkidioksidin ja typen oksidien aiheuttaman saastumisen pitkäaikaisista terveyteen liittyvistä vaikutuksista;

>Alkuperäinen teksti>

>EP:n äänestyksessä hyväksytty teksti>

- tutkimus hiukkasista, niiden koostumuksesta, alkuperästä ja leviämistavasta ilmakehään sekä pitkäaikaisen hiukkasille altistumisen seurauksista;

>Alkuperäinen teksti>

>EP:n äänestyksessä hyväksytty teksti>

- tutkimus lyijyn epidemiologiasta, toksikologiasta ja sen varastoimista koskevista raja-arvoista;

>Alkuperäinen teksti>

>EP:n äänestyksessä hyväksytty teksti>

- muita mahdollisesti tarvittavia tutkimuksia.

(Tarkistus 14)

10 artikla

>Alkuperäinen teksti>

Komissio antaa Euroopan parlamentille ja neuvostolle viimeistään 31 päivänä joulukuuta 2003 kertomuksen, joka perustuu tämän direktiivin soveltamisesta saatuun kokemukseen ja erityisesti rikkidioksidille, hiukkasten eri osasille ja lyijylle altistumisesta ihmisten terveydelle aiheutuvia vaikutuksia koskevaan uusimpaan tieteelliseen tutkimukseen sekä ilmassa olevien hiukkaspitoisuuksien ja lyijylaskeumien mittausmenetelmissä ja muissa arvioinnissa käytettävissä menetelmissä tapahtuneeseen edistykseen.

>EP:n äänestyksessä hyväksytty teksti>

Komissio tarkastelee 30. syyskuuta 2003 mennessä tämän direktiivin säännöksiä ja etenkin tässä direktiivissä määritettyjä raja-arvoja, varoituskynnyksiä, toimintatasoja sekä näytteenottoa koskevia vaatimuksia ottaen huomioon teknisen kehityksen, uusimmat terveyttä koskevat tiedot sekä viimeisimmän tieteellisen tutkimuksen. Komissio antaa Euroopan parlamentille ja neuvostolle viimeistään 31 päivänä joulukuuta 2003 kertomuksen, joka perustuu tämän direktiivin soveltamisesta saatuun kokemukseen ja erityisesti rikkidioksidille, hiukkasten eri osasille ja lyijylle altistumisesta ihmisten terveydelle aiheutuvia vaikutuksia koskevaan uusimpaan tieteelliseen tutkimukseen sekä ilmassa olevien hiukkaspitoisuuksien ja lyijylaskeumien mittausmenetelmissä ja muissa arvioinnissa käytettävissä menetelmissä tapahtuneeseen edistykseen. Kertomukseen sisältyy ehdotuksia direktiivin säännösten muuttamiseksi komission tekemän tarkastelun pohjalta.

(Tarkistus 15)

Liite I, I jakso, taulukko, 1 kohta, kolmas sarake

>Alkuperäinen teksti>

Raja-arvo: 350 ìg/m3, saa ylittyä enintään 24 kertaa kalenterivuoden aikana

>EP:n äänestyksessä hyväksytty teksti>

Raja-arvo: 350 ìg/m

3, saa ylittyä enintään 8 kertaa kalenterivuoden aikana

(Tarkistus 16)

Liite I, I jakso, taulukko, 3 kohta

>TABLE>

>TABLE>

(Tarkistus 17)

Liite II, I jakso, taulukko, kolmas kohta, ensimmäinen sarake

>Alkuperäinen teksti>

Vuosiraja-arvo kasviston suojelemiseksi, sovelletaan muualla kuin lähteiden välittömässä läheisyydessä

>EP:n äänestyksessä hyväksytty teksti>

Vuosiraja-arvo kasviston suojelemiseksi

(Tarkistus 18)

Liite II, I a jakso (uusi)

>Alkuperäinen teksti>

>EP:n äänestyksessä hyväksytty teksti>

Ia. Typpidioksidin varoituskynnys

>Alkuperäinen teksti>

>EP:n äänestyksessä hyväksytty teksti>

Varoituskynnys on 400 ìg/m3 mitattuna kolmen peräkkäisen tunnin aikana paikoista, jotka edustavat koko alueen tai taajaman ilman laatua.

(Tarkistus 19)

Liite II, I b jakso (uusi)

>Alkuperäinen teksti>

>EP:n äänestyksessä hyväksytty teksti>

Ib. Typpidioksidin varoituskynnyksen ylittyessä väestölle annettavat vähimmäistiedot

>Alkuperäinen teksti>

>EP:n äänestyksessä hyväksytty teksti>

Väestölle annettaviin tietoihin on sisällyttävä vähintään:

>Alkuperäinen teksti>

>EP:n äänestyksessä hyväksytty teksti>

- tapahtumapaikka, -päivä ja -aika

>Alkuperäinen teksti>

>EP:n äänestyksessä hyväksytty teksti>

- ennusteet:

>Alkuperäinen teksti>

>EP:n äänestyksessä hyväksytty teksti>

- muutokset pitoisuuksissa (paraneminen, vakiintuminen tai huononeminen)

>Alkuperäinen teksti>

>EP:n äänestyksessä hyväksytty teksti>

- kyseinen maantieteellinen alue

>Alkuperäinen teksti>

>EP:n äänestyksessä hyväksytty teksti>

- kesto

>Alkuperäinen teksti>

>EP:n äänestyksessä hyväksytty teksti>

- tapahtumalle mahdollisesti vastustuskyvyltä muita heikompi väestönosa

>Alkuperäinen teksti>

>EP:n äänestyksessä hyväksytty teksti>

- varotoimenpiteet, joita kyseisen väestönosan on toteutettava.

(Tarkistus 20)

Liite III, I a jakso (uusi)

>Alkuperäinen teksti>

>EP:n äänestyksessä hyväksytty teksti>

Ia. Hiukkasten (PM10) varoituskynnys

Varoituskynnys on 100 µg/m3 mitattuna kolmen peräkkäisen tunnin aikana paikoista, jotka edustavat koko alueen tai taajaman ilman laatua.

(Tarkistus 21)

Liite III, I b jakso (uusi)

>Alkuperäinen teksti>

>EP:n äänestyksessä hyväksytty teksti>

Ib. Hiukkasten (PM10) varoituskynnyksen ylittyessä väestölle annettavat vähimmäistiedot

>Alkuperäinen teksti>

>EP:n äänestyksessä hyväksytty teksti>

Väestölle annettaviin tietoihin on sisällyttävä vähintään:

>Alkuperäinen teksti>

>EP:n äänestyksessä hyväksytty teksti>

- tapahtumapaikka, -päivä ja -aika

>Alkuperäinen teksti>

>EP:n äänestyksessä hyväksytty teksti>

- ennusteet:

>Alkuperäinen teksti>

>EP:n äänestyksessä hyväksytty teksti>

- muutokset pitoisuuksissa (paraneminen, vakiintuminen tai huononeminen)

>Alkuperäinen teksti>

>EP:n äänestyksessä hyväksytty teksti>

- kyseinen maantieteellinen alue

>Alkuperäinen teksti>

>EP:n äänestyksessä hyväksytty teksti>

- kesto

>Alkuperäinen teksti>

>EP:n äänestyksessä hyväksytty teksti>

- tapahtumalle mahdollisesti vastustuskyvyltään muita heikompi väestönosa

>Alkuperäinen teksti>

>EP:n äänestyksessä hyväksytty teksti>

- varotoimenpiteet, joita kyseisen väestönosan on toteutettava

(Tarkistus 22)

Liite VI, I jakso, a kohdan ii alakohta

>Alkuperäinen teksti>

ii) saatava tietoja pitoisuustasoista sellaisten alueiden ja taajamien osista, jotka edustavat väestön yleistä altistumista ja joilta saadaan tietoja ilman laadun hallintaa varten.

>EP:n äänestyksessä hyväksytty teksti>

ii)

saatava tietoja pitoisuustasoista sellaisten alueiden, pienet saaret ja saariryhmän muodostavat saaret mukaan lukien, ja taajamien osista, jotka edustavat väestön yleistä altistumista ja joilta saadaan tietoja ilman laadun hallintaa varten.

(Tarkistus 23)

Liite VI, I jakso, a kohdan kolmas alakohta

>Alkuperäinen teksti>

Näytteenottopaikoiksi voidaan valita paikkoja, jotka edustavat samankaltaisia paikkoja, jotka eivät sijaitse niiden välittömässä läheisyydessä.

>EP:n äänestyksessä hyväksytty teksti>

Näytteenottopaikoiksi

pitää mahdollisuuksien mukaan myös valita paikkoja, jotka edustavat samankaltaisia paikkoja, jotka eivät sijaitse niiden välittömässä läheisyydessä.

(Tarkistus 32)

Liite VI, I jakso, b kohta

>Alkuperäinen teksti>

Ekosysteemien ja muun kasviston suojeluun tarkoitetut näytteenottopaikat olisi valittava siten, että ne edustavat ilman laatua muualla kuin taajamien ja muiden rakennettujen alueiden, teollisuuslaitosten ja teiden kaltaisten lähteiden välittömässä läheisyydessä. Yleisenä ohjeena on, että näytteenottopaikka olisi valittava siten, että se edustaa ympäröivän alueen ilman laatua vähintään 1 000 neliökilometrin laajuudelta.

>EP:n äänestyksessä hyväksytty teksti>

Ekosysteemien ja muun kasviston suojeluun tarkoitetut näytteenottopaikat olisi

sijoitettava yli 20 km:n päähän taajamista tai 5 km:n päähän muista rakennetuista alueista tai teollisuuslaitoksista tai pääteistä.

>Alkuperäinen teksti>

>EP:n äänestyksessä hyväksytty teksti>

Jos asianomainen jäsenvaltio katsoo tiettyjen alueidensa tarvitsevan erityissuojelua, olisi näytteenottopaikat sijoitettava siten, että tämä erityissuojelu voidaan toteuttaa.

(Tarkistus 24)

Liite VI, II jakso, viides, kuudes ja seitsemäs luetelmakohta

>Alkuperäinen teksti>

- Liikenteen päästöjen mittaukseen käytettävien näytteenottolaitteiden olisi sijaittava vähintään 25 metrin etäisyydellä suurista tienristeyksistä sekä vähintään 4 metrin etäisyydellä lähimmän liikenneväylän keskiviivasta.

- Liikenteen NO2-päästöjen mittaukseen käytettävien näytteenottolaitteiden olisi sijaittava alle 5 metrin etäisyydellä liikenneväylän reunasta.

- Rakennettujen alueiden liikenteen hiukkas- tai lyijypäästöjen mittaukseen käytettävät näytteenottolaitteet olisi sijoitettava siten, että ne edustavat ilmanlaatua rakennusrajan lähellä.

>EP:n äänestyksessä hyväksytty teksti>

-

Liikenteen päästöjen mittaukseen käytettävien näytteenottolaitteiden olisi sijaittava vähintään 25 metrin etäisyydellä suurista tienristeyksistä ja 2 - 5 metrin päässä lähimmästä ajoväylän osasta tai rakennusten tasalla, jos ne ovat lähempänä, ellei ole olemassa kohtaa, jossa väestö voi suoraan tai epäsuorasti altistua suuremmille pitoisuuksille aikana, joka on merkittävä suhteessa raja-arvojen keskimääräiseksi arvioituun aikaan.

(Tarkistus 25)

Liite VII, I jakso, a kohta, taulukon ensimmäistä riviä edeltävä uusi rivia) Hajakuormituslähteet

>TABLE>

(Tarkistus 26)

Liite IX, III jakso

>Alkuperäinen teksti>

III. Ilman lyijypitoisuuksien analysoinnissa käytettävä näytteenotto- ja vertailumenetelmä

>EP:n äänestyksessä hyväksytty teksti>

III. Ilman lyijypitoisuuksien analysoinnissa käytettävä näytteenotto- ja vertailumenetelmä

>Alkuperäinen teksti>

[ilmassa olevan lyijyn raja-arvoista 3 päivänä joulukuuta 1982 annetun neuvoston direktiivin 82/884/ETY liite]

>EP:n äänestyksessä hyväksytty teksti>

[

Näytteenotossa käytetään eurooppalaisessa standardiehdotuksessa prEN 12341 kuvattua PM10-hiukkasille tarkoitettua vertailumenetelmää. Ilman lyijypitoisuuksien analysoinnissa käytettävä vertailumenetelmä on ilmassa olevan lyijyn raja-arvoista 3 päivänä joulukuuta 1982 annetun neuvoston direktiivin 82/884/ETY liitteessä kuvattu menetelmä]

(Tarkistus 27)

Liite X

>Alkuperäinen teksti>

>EP:n äänestyksessä hyväksytty teksti>

Poistetaan liite X.

Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston direktiiviksi ilmassa olevien rikkidioksidin, typen oksidien, hiukkasten ja lyijyn pitoisuuksien raja-arvoista (KOM(97)0500 - C4-0662/97 - 97/0266(SYN))(Yhteistoimintamenettely: ensimmäinen käsittely)

Euroopan parlamentti, joka

- ottaa huomioon komission ehdotuksen neuvostolle (KOM(97)0500 - 97/0266(SYN)) ((EYVL C 9, 14.1.1998, s. 6.)),

- neuvoston kuultua sitä EY:n perustamissopimuksen 189 c, 129 ja 130 s artiklan mukaisesti (C4-0662/97),

- ottaa huomioon työjärjestyksensä 58 artiklan,

- ottaa huomioon ympäristö-, terveys- ja kuluttajansuojavaliokunnan mietinnön (A4-0161/98);

1. Hyväksyy komission ehdotuksen parlamentin tekemin tarkistuksin;

2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti;

3. Pyytää neuvostoa sisällyttämään parlamentin tarkistukset yhteiseen kantaan, jonka se vahvistaa EY:n perustamissopimuksen 189 c artiklan a kohdan mukaisesti;

4. Pyytää neuvottelumenettelyn aloittamista, jos neuvosto aikoo poiketa parlamentin hyväksymästä sanamuodosta;

5. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen;

6. Kehottaa puhemiestään välittämään tämän lausunnon neuvostolle ja komissiolle.